ΑΠΌΦΑΣΗ ΤΟΥ ΣΥΜΒΟΥΛΊΟΥ της 19ης Ιουνίου 2006 για το διορισμό των μισών μελών του διοικητικού συμβουλίου της Ευρωπαϊκής Υπηρεσίας για την Ασφάλεια των Τροφίμων (2006/478/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 25 παράγραφος 1, τον κατάλογο των υποψηφίων που υποβλήθηκε στο Συμβούλιο από την Επιτροπή των Ευρωπαϊκών Κοινοτήτων, τις απόψεις του Ευρωπαϊκού Κοινοβουλίου, Εκτιμώντας τα ακόλουθα: (1) Είναι σημαντικό να διασφαλισθεί η ανεξαρτησία, υψηλή επιστημονική ποιότητα, διαφάνεια και αποτελεσματικότητα της Ευρωπαϊκής Αρχής για την Ασφάλεια των Τροφίμων. Η συνεργασία με τα κράτη μέλη είναι επίσης απαραίτητη. (2) Η θητεία των μισών μελών του διοικητικού συμβουλίου θα λήξει στις 30 Ιουνίου 2006. (3) Οι υποψηφιότητες εξετάσθηκαν για το διορισμό επτά νέων μελών του διοικητικού συμβουλίου, με βάση έγγραφα της Επιτροπής και τις απόψεις που εξέφρασε το Ευρωπαϊκό Κοινοβούλιο, με στόχο να εξασφαλίζονται τα αυστηρότερα κριτήρια επάρκειας, ευρύ φάσμα γνώσεων επί του θέματος, π.χ. όσον αφορά τη διαχείριση και δημόσια διοίκηση, και η ευρύτερη δυνατή γεωγραφική κατανομή εντός της Ένωσης. (4) Ένα από αυτά τα μέλη θα πρέπει να έχει θητεύσει σε οργανώσεις εκπροσώπησης καταναλωτών και άλλων συμφερόντων στην τροφική αλυσίδα, ΑΠΟΦΑΣΙΖΕΙ: Άρθρο 1 Διορίζονται ως μέλη του διοικητικού συμβουλίου της Ευρωπαϊκής Αρχής για την Ασφάλεια των Τροφίμων για την περίοδο από 1ης Ιουλίου 2006 έως 30 Ιουνίου 2010: - ΒΑΝΑΤΙ Diána, - ELVANDER Marianne, - GÆMELKE Peter (2), - GUILLOU Marion, - SANGSTER Bart, - VAXELAIRE Roland, - YAZITZOGLOU Konstantinos. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Λουξεμβούργο, 19 Ιουνίου 2006.

[Source: multi_eurlex | Tokens: 1837]